CELEX: 31984D0565
Language: el
Date: 1984-11-13 00:00:00
Title: 84/565/ΕΟΚ: Απόφαση της Επιτροπής της 13ης Νοεμβρίου 1984 σχετικά με τη χρηματοδοτική συμμετοχή της Κοινότητας για την εξάλειψη της μεταδοτικής περιπνευμονίας των βοοειδών που εμφανίστηκε στη Γαλλία (Το κείμενο στη γαλλική γλώσσα είναι το μόνο αυθεντικό)

Avis juridique important

|

31984D0565

84/565/ΕΟΚ: Απόφαση της Επιτροπής της 13ης Νοεμβρίου 1984 σχετικά με τη χρηματοδοτική συμμετοχή της Κοινότητας για την εξάλειψη της μεταδοτικής περιπνευμονίας των βοοειδών που εμφανίστηκε στη Γαλλία (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 312 της 30/11/1984 σ. 0030 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Νοεμβρίου 1984  σχετικά με τη χρηματοδοτική συμμετοχή της Κοινότητας για την εξάλειψη της μεταδοτικής περιπνευμονίας των βοοειδών που εμφανίστηκε στη Γαλλία  (Το κείμενο στη γαλλική γλώσσα είναι το μόνο αυθεντικό)  (84/565/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 77/97/ΕΟΚ του Συμβουλίου της 21ης Δεκεμβρίου 1976 περί χρηματοδοτήσεως από την Κοινότητα ορισμένων κτηνιατρικών ενεργειών επείγοντος χαρακτήρος (1), όπως τροποποιήθηκε τελευταία από την απόφαση 81/477/ΕΟΚ) (2), και ιδίως το άρθρο 1 παράγραφοι 1 και 3,  Εκτιμώντας:  ότι παρουσιάστηκαν στη Γαλλία κρούσματα μεταδοτικής περιπνευμονίας των βοοειδών· ότι η εμφάνιση αυτής της εξωτικής ασθένειας αποτελεί σοβαρό κίνδυνο για το ζωικό κεφάλαιο της Κοινότητας·  ότι πρέπει, επομένως, η Κοινότητα να χορηγήσει χρηματική ενίσχυση στη Γαλλία για να συμβάλει στην ταχεία εξάλειψη της ασθένειας·  ότι η Γαλλία, από τη στιγμή που βεβαιώθηκε επίσημα η εμφάνιση μεταδοτικής περιπνευμονίας των βοοειδών, έλαβε τα κατάλληλα μέτρα για την εξάλειψη αυτής της ασθένειας·  ότι συγκεντρώνονται οι προϋποθέσεις που απαιτούνται για τη χρηματοδοτική συμμετοχή της Κοινότητας· ότι η συμμετοχή αυτή, για να είναι πλήρως αποτελεσματική, πρέπει να ανέρχεται στο ανώτατο όριο που επιτρέπει η απόφαση 77/97/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Κοινότητα συμμετέχει μέχρι 50 % στα έξοδα που αναλαμβάνει η Γαλλία με σκοπό να αποζημιώσει τους ιδιοκτήτες για τη σφαγή και, ενδεχομένως, την καταστροφή βοοειδών, επειδή εμφανίστηκαν στο έδαφός της κρούσματα μεταδοτικής περιπνευμονίας των βοοειδών το 1984.  Άρθρο 2  Η χρηματοδοτική συμμετοχή της Κοινότητας χορηγείται ύστερα από την προσκόμιση δικαιολογητικών.  Άρθρο 3  Η παρούσα απόφαση απευθύνεται στη Γαλλική Δημοκρατία.  Βρυξέλλες, 13 Νοεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 26 της 31. 1. 1977, σ. 78.  (2) ΕΕ αριθ. L 186 της 8. 7. 1981, σ. 22.